吉为功成公，宗为功崇公，世为功昭公，利为功着公。“封王氏齐缞之属为侯，大功为伯，小功为子，缌麻为男，其女皆为任。男以「睦」、女以「隆」为号焉，皆授印韨。”地皇二年（21年）正月，新迁王安病死。初，莽为侯就国时，幸侍者增秩、怀能、开明。怀能生男兴，增秩生男匡、女曅，开明生女捷，皆留新都国，以其不明故也。（师古曰：「言侍者或与外人私通所生子女，不可分明也。」）及安疾甚，莽自病无子，为安作奏，使上言：「兴等母虽微贱，属犹皇子，不可以弃。」章视羣公，皆曰：「安友于兄弟，冝及春夏加封爵。」于是以王车遣使者迎兴